CELEX: 32015R0629
Language: fi
Date: 2015-04-22 00:00:00
Title: Komission täytäntöönpanoasetus (EU) 2015/629, annettu 22 päivänä huhtikuuta 2015, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Finocchiona (SMM))

23.4.2015   
            
            
               FI
            
            
               Euroopan unionin virallinen lehti
            
            
               L 104/6
            
         KOMISSION TÄYTÄNTÖÖNPANOASETUS (EU) 2015/629,
   annettu 22 päivänä huhtikuuta 2015,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Finocchiona (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 15 artiklan 1 kohdan ja 52 artiklan 2 kohdan,
   sekä katsoo seuraavaa:
   
               (1)
            
            
               Italian hakemus nimityksen ”Finocchiona” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.
            
         
               (2)
            
            
               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Finocchiona” olisi rekisteröitävä.
            
         
               (3)
            
            
               Nimityksen rekisteröintipyyntöä koskevassa 27 päivänä kesäkuuta 2013 päivätyssä kirjeessään Italian viranomaiset ilmoittivat komissiolle, että yritykset Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) ja Italia Alimentari Spa, aiemmin Industria Bussetana Insaccati Suini Spa (Settecani di Castelvetro di Modena), jotka ovat sijoittautuneet maan alueelle asianomaisen maantieteellisen vyöhykkeen ulkopuolelle, olivat pitäneet laillisesti kaupan tuotetta myyntinimityksellä ”Finocchiona” käyttäen tätä nimitystä jatkuvasti yli viiden vuoden ajan, ja että tämä seikka oli tuotu esiin kansallisessa vastaväitemenettelyssä. Mainitut yritykset täyttivät näin ollen asetuksen (EU) N:o 1151/2012 15 artiklan 1 kohdassa säädetyt edellytykset voidakseen hyötyä siirtymäajasta ja käyttää myyntinimitystä laillisesti sen rekisteröinnin jälkeen.
            
         
               (4)
            
            
               Koska nämä yritykset täyttävät asetuksen (EU) N:o 1151/2012 15 artiklan 1 kohdassa säädetyt edellytykset, niille olisi myönnettävä viiden vuoden siirtymäkausi, jotta niillä olisi lupa käyttää nimitystä ”Finocchiona”.
            
         
               (5)
            
            
               Tässä asetuksessa säädetyt toimenpiteet ovat maataloustuotteiden laatukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Finocchiona” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Yrityksillä Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) ja Italia Alimentari Spa, aiemmin Industria Bussetana Insaccati Suini Spa (Settecani di Castelvetro di Modena), on lupa jatkaa rekisteröidyn nimityksen ”Finocchiona” (SMM) käyttämistä viiden vuoden siirtymäkauden ajan tämän asetuksen voimaantulosta alkaen.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 14.12.2012, s. 1.
   
      (2)  EUVL C 155, 23.5.2014, s. 5.
   
      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).